Auktuma

Auktuma (prūs. Āuktuma, , m. 1274 m.) – vienas 1260–1274 m. Didžiojo prūsų sukilimo vadų.

 Biografija 
Krikšto vardas Mikalojus. Pagudėnas. Spėjama, kad karybai buvo parengtas pačių Vokiečių ordino riterių, nes mokėjo apgulti kryžiuočių pilis. 1260 m. vasarą išrinktas sukilusių pagudėnų vadu. 1263 m. su varmių vadu Glapu užėmė Heilsbergo pilį prie Alnos aukštupio. Kryžiuočiai pasitraukė į Elbingo pilį. Auktumos vadovaujami pagudėnai su kitais prūsais sukilėliais 1264 m. puolė Elbingo pilį, bet nesėkmingai. Manoma, Auktumos ir Linkaus vadovaujami sukilėliai buvo išvadavę visą Pagudę. 1274 m. pagudėnai dar kovėsi prie Elbingo, gynėsi Heilsbergo pilyje, bet kryžiuočiai ją užėmė šturmu, per kurį Auktuma žuvo.

 Šaltiniai 

Kategorija:Senprūsių vadai